Ravelojaona (mpitandrina)

Ravelojaona dia mpitandrina na pastora malagasy, anisan' ny olo-malaza eo amin' ny tantaran' ny fivavahana sy ny kolontsaina ary ny nasiônalisma eto Madagasikara. Anisan' ny mpialoha lalana ao amin' ny prôtestantisma malagasy sy mpanao gazety nahay nandaha-teny ary mpanabe nafana fo. Lehilahy mandefitra sy mahonon-tena izy, teo amin' ny finoana sy ny hetsika ara-tsôsialy ary ny fanoloran-tena amin' ny fitiavan-tanindrazana, ary nampiroborobo ny fampandrosoana ara-kolontsainan' ny Malagasy. Teraka tamin' ny taona 1879 ary maty tamin' ny taona 1956 izy.

 Ny fiainany 

 Ny fiainany manokana 
Teraka tamin' ny 14 Febroary 1879 tao Ambatonakanga ao Antananarivo, tao amin' ny fianakaviana prôtestanta Ravelojaona Mpitandrina. Katekista, avy eo misiônera tao amin' ny London Missionary Society (LMS) Ratsimba rainy"Ravelojaona", Dictionnaire biographique des chrétiens d'Afrique"Historique", Oniversity FJKM Ravelojaona"La santé et l'automédication à Madagascar", www.chatpfe.com "A propos de l'ONIFRA", ONIFRA"Ravelojaona", en.mondemalgache.org. Nianatra tao amin' ny sekoly Le Myre de Villers ary diplôma fampianarana tamin' ny 1899. Maty tamin' ny 29 Ôktôbra 1956 tao Ambohitantely (fitandremana naha Mpitandrina azy nanomboka tamin' ny taona 1908) ao Antananarivo izy.

 Ny asany sy ny fiseharany sy fanoloran-tenany ara-tsôsialy 
Mpampianatra tao amin' ny sekoly prôtestanta maromaro izy, ary voatendry ho mpitandrina tao amin' ny paroasy Ambohitantely ny taona 1908, ary nijanona tao mandra-pahafatiny tamin' ny taona 1956"Pasteur Ravelojaona", fr.scribd.com. Nandray anjara tamin' ny fampaherezana ara-tsaina sy ara-panahy ny miaramila malagasy tany Frantsa izy nandritra ny Ady Lehibe Voalohany, ary nahazo ny laharam-boninahitra ajidà.

Miseho amin' ny alalan' ny fanabeazana, asa fanaovan-gazety, fitandremana am-piangonana ary ny fampiroboroboana ny teny sy ny fahendrena malagasy ny finoany. Ny teniny malaza manao hoe: "Raha mahavita ny Japôney, tsy ho hain' ny Malagasy ve?" ("Si les Japonais le font, les Malgaches n’en sont‑ils pas capables ?") dia maneho ny fomba fijeriny sy ny fitiavan-tanindrazany. Indreto ny soatoavina hita taratra eny aminy: ny finoana, ny fitiavana, ny tanindrazana ary ny firaisankina. Tena tia voninkazo izy ary manome lanja ara-tandindona ny voninkazo.

 Fanaovana pôlitika 
Mpanao pôlitika mpandanjalanja sy tony fihetsika izy ary voafidy hisolo tena ny Malagasy tao amin' ny Filankevitra Ambonin' i Frantsa Ampitan-dRanomasina (Conseil supérieur de la France d’outre‑mer) tamin' ny taona 1939, nisolo tena ny Malagasy hatramin' izay ka hatramin' ny taona 1946Alain GYRE, "Ravelojaona, un Malgache « entre deux siècles »", Agir avec Madagascar, 3 février 2013"Le protestantisme malgache", www.fjkm-montrouge.fr"Joseph Ravoahangy Andrianavalona: Biographie", Taniko Madagasikara. Tamin' ny taona 1946 anefa izy dia nifandona tamin' ny mpanao pôlitika mahery fihetsika ka resin' ny dokotera Ravoahangy tamin' ny fifidianana ho solombavambahoaka.

 Ny lova napetrany 

 Ny Oniversite FJKM Ravelojaona 
Ny Oniversite FJKM Ravelojaona (na OniFRa), noforonin' ny FJKM tamin' ny taona 2018, dia mitondra ny anarany ho fanomezam-boninahitra ny fandraisany anjara amin' ny fanabeazana sy ny finoana. 

 Asa soratra sy asa fanaovan-gazety 

 Asa fanaovan-gazety 
Mpanorina sy mpandray anjara amin' ny ampaham-boky sy gazety maromaro ny mpitandrina Ravelojaona"Randzavola Henri", Dictionnaire biographique des chrétiens d'Afrique"Une haute figure de l'architecture et de la diplomatie malgache des temps modernes", labodiplo.wordpress.com:

 Ny Teny Soa (1907‑1915);
 Ny Mazava;
 Ny Mpamandrika;
 Ny Fiainana;
 Ny Mpamafy (1911‑1915);
 Ny Mpanolo‑tsaina (1927‑1929 ary tsarovy fa izy koa no nanoratra ny Japon sy ny Japoney nivoaka tao amin'ity gazety ity tamin'ny taona 1913 sy 1914);

 Ny Fiainana (1928‑1955).

 Ny Firaketana ny fiteny sy ny zavatra malagasy 
Avara-pianarana manandratra ny maha olona (frantsay: humaniste) ary môdely ho an' ny mpitandrina sy ny pastora taty aoriana Ravelojaona. Tamin' ny taona 1937 dia nanomboka ny tetikasa Firaketana ny fiteny sy ny zavatra malagasy, izay sady rakibolana sy rakipahalalana lehibe amin' ny teny malagasy sy momba ny kolontsaina malagasy.

Ity tetikasa ity dia lahatahiry manaraka abidy, ahitana famaritana amin' ny antsipiriany, ahitana ohabolana, ohatra amin' ny fampiasana, ary voan-kevitra momba ny kolontsaina, momba ny fivavahana, momba ny zavamaniry, momba ny biby, momba ny tantara, sns. Hita taratra amin' ity asa ity ny finiavana hitahiry sy hampiroborobo ny fahalalana nentin-drazana malagasy amin’ ny lafiny rehetra. Navoaka tsikelikely araka ny abidy ity rakipahalalana ity ka ny litera A hatramin' ny K no vita talohan' ny nampitsaharana ilay tetikasa.

 Jereo koa 

 Désiré Rakotoarijaona
 Fiangonan' i Jesoa Kristy eto Madagasikara
 Vy Vato Sakelika

 Azo anovozan-kevitra 
 Rajemisa-Raolison Régis, Dictionnaire Historique et Géographique,  Ambozontany, 1966, 384 p.

 Loharano sy fanamarihana